8.8 శాతం వృద్ధి రేటు తథ్యమంటున్న విత్తమంత్రి
PNR| Last Modified      బుధవారం,  5 మార్చి 2008 (11:46 IST)
వచ్చే 2008-09 ఆర్థిక సంవత్సరంలో దేశ వృద్ధి రేటు 8.8 శాతం తథ్యమని కేంద్ర ఆర్థిక మంత్రి చిదంబరం ధీమా వ్యక్తం చేస్తున్నారు. దీనిపై ఆయన బుధవారం న్యూఢిల్లీలో జరిగిన ఒక కార్యక్రమంలో పాల్గొని ప్రసంగిస్తూ.. భారతదేశ ఆర్థిక వ్యవస్థ ఆసియా మార్కెట్‌లో మూడో స్థానంలో వుంది. గత నాలుగేళ్లుగా సరాసరి 8.8 శాతం వృద్ధి రేటును సాధిస్తున్నాం. మార్చి 31వ తేదీతో ముగిసే 2007-08 ఆర్థిక సంవత్సరంలో వృద్ధి రేటు 8.7 శాతంగా వుంటుందని అంచనా వేస్తున్నట్టు ఆయన అభిప్రాయపడ్డారు.
అలాగే భారతదేశంలో పెట్టుబడుల బూమ్ కొనసాగుతోందని, అయితే వ్యవసాయ రంగం వృద్ధి రేటు దారుణంగా పడిపోవడం అందరినీ కలవరపెడుతోందన్నారు. దేశ వ్యవసాయ రంగంపై సుమారు 60 శాతం మంది ఆధారపడి జీవనం సాగిస్తున్నారు. మొత్తం స్వదేశీ ఉత్పత్తిలో 17.5 శాతంగా వుందన్నారు. ముఖ్యంగా.. గత కొన్ని సంవత్సరాలుగా ఈ రంగం వృద్ధి రేటు ఆందోళన కలిగిస్తోందని చిదంబరం ఆందోళన వ్యక్తం చేశారు.
సంబంధిత వార్తలు